Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: Ezekben az ügyekben az önkormányzat polgármesteri hivatalának vagy intézményének (Családsegítõ Központ, Gyermekjóléti Szolgálat stb.) tudomása volt arról, hogy a panaszt benyújtó család nehéz körülmények között él és/vagy jelentõs összegû köztartozást halmozott fel. Nem tartjuk életszerûnek, hogy egy hátrányos helyzetû család az egyébként normatív módon járó támogatás igénybevételére – megfelelõ tájékoztatás esetén – nem nyújtott volna be kérelmet. Az önkormányzat munkatársainak passzív magatartása és az ahhoz fûzött magyarázat azért sem fogadható el, mert 2005. január 1-jétõl a szociális igazgatásról és a szociális ellátásokról szóló 1993. évi III. törvény (Szoctv.) a szociális alapszolgáltatások között sorolta fel a szociális információs szolgáltatás nyújtását.
Paragraph Index: 311

Ezekben az ügyekben az önkormányzat polgármesteri hivatalának vagy intézményének (Családsegítõ Központ, Gyermekjóléti Szolgálat stb.) tudomása volt arról, hogy a panaszt benyújtó család nehéz körülmények között él és/vagy jelentõs összegû köztartozást halmozott fel. Nem tartjuk életszerûnek, hogy egy hátrányos helyzetû család az egyébként normatív módon járó támogatás igénybevételére – megfelelõ tájékoztatás esetén – nem nyújtott volna be kérelmet. Az önkormányzat munkatársainak passzív magatartása és az ahhoz fûzött magyarázat azért sem fogadható el, mert 2005. január 1-jétõl a szociális igazgatásról és a szociális ellátásokról szóló 1993. évi III. törvény (Szoctv.) a szociális alapszolgáltatások között sorolta fel a szociális információs szolgáltatás nyújtását. A Szoctv. indoklása szerint a szociális ellátásokhoz való hozzáférés, valamint az esélyegyenlõség biztosítása érdekében különös jelentõséggel bír a szociális jellegû ellátást vagy szolgáltatást igénylõk megfelelõ tájékoztatása. Ezért a Szoctv. 61. §-a egységes, önálló szolgáltatási formaként nevesíti a szociális információs szolgáltatást, amely minden településen kötelezõ alapfeladatként jelenik meg. Az információs szolgálat széles körû tájékoztatási, és – a személyes gondoskodás terén – hozzáférés-segítési kötelezettséggel támogatja a szociálisan rászoruló személyeket szociális, gyermekvédelmi, egészségügyi, családtámogatási és egyéb ellátások igénylése során. A szociális információs szolgáltatás célja, hogy a szociális biztonság megteremtéséhez kapcsolódó ellátásokat és szolgáltatásokat igénylõk megfelelõ tájékoztatást kapjanak az ellátások hozzáférhetõségérõl és az igénybevételükre vonatkozó szabályokról. 42 A panaszosoknak általában azt javasoljuk, hogy lehetõség szerint írásban nyújtsák be kérelmüket. Ha nehézséget okoz a kérelem megfogalmazása, akkor arra biztatjuk õket, hogy kérjenek segítséget a Családsegítõ Központ vagy a Gyermekjóléti Szolgálat munkatársaitól. A panaszosok érdekében szükség és igény szerint mi is megkeressük ezeket a szerveket, közremûködésüket, együttmûködésüket kérve.

Source: https://magyarkozlony.hu/hivatalos-lapok/06643edaa121e7336c5ff0f9063fa23e5b48c5c1/dokumentumok/6328cf126a7c5b4a7cece8817a2ce4f3d346d93f/letoltes